বানভাসী গুরুগ্রাম, রাস্তায় নামলেন বাহুবলী! তারপর কী হল? দেখুন ভিডিও

ওয়েব ডেস্ক: অবিরাম বৃষ্টিতে (Heavy Rainfall) উত্তর ভারত জুড়ে বন্যা হয়েছে। শেষ বর্ষায় জলমগ্ন হয়ে পড়েছে গুরুগ্রামও (Gurgaon Flood)। জলে তলিয়ে গিয়েছে শহরের প্রায় সমস্ত রাস্তাঘাট। লম্বা হয়েছে যানজট (Traffic Jam)। ঘন্টার পর ঘন্টা রাস্তায় আটকে নাকাল নিত্যযাত্রীরা। লম্বা লাইনে একের পর এক গাড়ি দাঁড়িয়ে থাকায় কার্যত স্থবির হয়ে পড়েছে শহরের যান চলাচল। ঠিক সেই সময়েই নজিরবিহীন এক দৃশ্য ধরা পড়ল সোশ্যাল মিডিয়ায় (Social Media), যা দেখে অনেকেই বলছেন ‘গুরুগ্রামের বাহুবলী’ (Bahubali Of Gurgaon)।

সম্প্রতি ‘গুরুগ্রাম লোকালস’ নামের একটি ইনস্টাগ্রাম অ্যাকাউন্ট থেকে পোস্ট হওয়া ভিডিওতে (Viral Video) দেখা গিয়েছে, এক তরুণ স্কুটারে করে যাচ্ছিলেন। কিন্তু বৃষ্টির জেরে তৈরি হওয়া তীব্র যানজটে ঘণ্টার পর ঘণ্টা আটকে থাকায় আর ধৈর্য রাখতে পারেননি তিনি। তাঁর পিছনে বসা সহযাত্রীকে স্কুটার থেকে নামার নির্দেশ দেন। মুহূর্তের মধ্যেই তিনি স্কুটার উল্টে মাথায় তুলে নেন। ভারী বোঝা সামলাতে পিছন থেকে সহযাত্রীও সাহায্য করতে এগিয়ে আসেন। মাথায় স্কুটার নিয়ে হাঁটতে হাঁটতে গাড়ির ভিড় ঠেলে এগিয়ে যেতে থাকেন তাঁরা।

আরও পড়ুন: মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

অস্বাভাবিক এই ঘটনাটি ক্যামেরাবন্দি হতেই মুহূর্তে ছড়িয়ে পড়ে নেটদুনিয়ায়। যদিও এই ভিডিওর সত্যতা যাচাই করেনি কলকাতা টিভি ডিজিটাল। কেউ কেউ এই দৃশ্য দেখে জল জমা রাস্তাঘাট এবং নিত্যযাত্রীদের দুর্ভোগ নিয়ে ক্ষোভ প্রকাশ করেছেন। অনেকে আবার হাস্যরসও খুঁজে পেয়েছেন এই ভিডিওর মধ্যে। এমনকি, দক্ষিণী ছবি ‘বাহুবলী: দ্য বিগিনিং’-এর প্রসঙ্গ টেনে নেটাগরিকরা ওই তরুণকে প্রভাসের সঙ্গে তুলনা করেছেন। শিবলিঙ্গ কাঁধে তোলার দৃশ্যের সঙ্গে মিল খুঁজে এক জন লিখেছেন, “গুরুগ্রামের বাহুবলী হাজির!”

View this post on Instagram

A post shared by Gurgaon Locals | Food | Travel | lifestyle (@gurgaon_locals)

আসলে প্রকৃতির সামনে অসহায় গুরুগ্রামবাসীর দুর্দশা যেমন উঠে এসেছে এই ভিডিওর মাধ্যমে। তেমনই বিপদের মাঝেও তরুণের ব্যতিক্রমী সিদ্ধান্ত সোশ্যাল মিডিয়ায় নতুন আলোচনার জন্ম দিয়েছে।